CELEX: 62020TN0415
Language: fi
Date: 2020-07-03 00:00:00
Title: Asia T-415/20: Kanne 3.7.2020 – KT v. EIP

7.9.2020   
            
            
               FI
            
            
               Euroopan unionin virallinen lehti
            
            
               C 297/42
            
         
      Kanne 3.7.2020 – KT v. EIP
      (Asia T-415/20)
      (2020/C 297/55)
      Oikeudenkäyntikieli: ranska
      
         Asianosaiset
      
      
         Kantaja: KT (edustaja: asianajaja L. Levi)
      
         Vastaaja: Euroopan investointipankki (EIP)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  ottamaan kanteen tutkittavaksi ja hyväksymään sen, mukaan lukien siihen sisältyvä lainvastaisuusväite,
               
            
                  —
               
               
                  ja tämän seurauksena
                  
                              —
                           
                           
                              kumoamaan 24.3.2020 tehdyn päätöksen, jolla hänet kurinpitoseuraamuksena irtisanottiin vakavasta syystä ilman irtisanomisaikaa mutta siten, että hän sai lähtökorvauksen
                           
                        
                              —
                           
                           
                              velvoittamaan vastaajan korvaamaan kaikki oikeudenkäyntikulut.
                           
                        
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kuuteen kanneperusteeseen.
      
                  1)
               
               
                  Ensimmäinen kanneperuste perustuu puolustautumisoikeuksien loukkaamiseen ja erityisesti Euroopan unionin perusoikeuskirjan 41 artiklan rikkomiseen.
               
            
                  2)
               
               
                  Toinen kanneperuste perustuu siihen, ettei toimen antajalla ollut riittävää toimivaltaa.
               
            
                  3)
               
               
                  Kolmas kanneperuste perustuu menettelyn kohtuullisen keston ylittämiseen ja erityisesti Euroopan unionin perusoikeuskirjan 41 artiklan rikkomiseen.
               
            
                  4)
               
               
                  Neljäs kanneperuste perustuu puolueettomuusperiaatteen loukkaamiseen. Yhtäältä kantaja esittää lainvastaisuusväitteen, jolla hän väittää, että Euroopan investointipankin henkilöstösääntöjen 40 artikla on puolueettomuusperiaatteen vastainen objektiivisen puolueettomuuden osalta. Toisaalta hän katsoo, että EIP:n aloittama menettely oli puolueettomuusperiaatteen vastainen subjektiivisen puolueettomuuden osalta.
               
            
                  5)
               
               
                  Viides kanneperuste koskee ilmeisiä arviointivirheitä ja henkilötietojen suojaa koskevien säännösten rikkomista.
               
            
                  6)
               
               
                  Kuudes kanneperuste koskee suhteellisuusperiaatteen loukkaamista.